pythainlp/thai-wiki-dataset-v3 huggingface dataset:
โรงเรียนวังน้ำเย็นวิทยาคม

โรงเรียนวังน้ำเย็นวิทยาคม เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 7 ตั้งอยู่ที่ 862/1 หมู่ 1 ถนนจันทบุรี-สระแก้ว ตำบลวังน้ำเย็น อำเภอวังน้ำเย็น จังหวัดสระแก้ว โทรศัพท์และโทรสาร 037-251429
== ประวัติ ==
โรงเรียนวังน้ำเย็นวิทยาคม จัดตั้งขึ้นเพื่อให้การศึกษาแก่บุตรหลานของประชาชนในเขตอำเภอวังน้ำเย็นและใกล้เคียง คณะกรรมการผู้ก่อตั้งโรงเรียนประกอบด้วย นายถาวร ภู่เจริญ (หัวหน้ากิ่ง) นายสมชาย อู่ตะเภา (ศึกษาธิการอำเภอ) ร่วมกับกำนัน ผู้ใหญ่บ้าน และประชาชน จัดหาที่สำหรับสร้างโรงเรียน และได้พิจารณาเห็นว่าที่ดินของโรงเรียนซับคีรี (โรงเรียนชุมชนบ้านวังน้ำเย็นมิตรภาพที่ 179) นั้นว่างอยู่ มีเนื้อที่ 16 ไร่ และได้รับบริจาคจากนายแพง กัทลี และนายสมาน วันเนาว์ รวมที่ดิน 45 ไร่ 2 งาน
ปัจจุบันโรงเรียนวังน้ำเย็นวิทยาคม จัดการศึกษาทั้งระบบมัธยมศึกษาตอนต้นและมัธยมศึกษาตอนปลาย เป็นโรงเรียนแบบสหศึกษา มีอาคารเรียนถาวรจำนวน 4 หลัง อาคารเรียนชั่วคราวกึ่งถาวร 1 หลัง หอสมุด 1 หลัง ห้องน้ำห้องส้วม 5 หลัง หอประชุม 1 หลัง โรงอาหาร 1 หลัง และโรงฝึกงาน 2 หลัง
== สัญลักษณ์ประจำโรงเรียน ==
ตราประจำโรงเรียน : เป็นรูปอักษรย่อโรงเรียนรองรับด้วยลายกนก มีชื่อโรงเรียนอยู่ด้านล่าง
สีประจำโรงเรียน : น้ำเงิน-ชมพู
สีน้ำเงิน หมายถึง ความแข็งแกร่ง อดทน
สีชมพู หมายถึง ความมีระเบียบ
ดังนั้น น้ำเงิน-ชมพู จึงหมายถึง ชาววังน้ำเย็นวิทยาคมมีความแข็งแกร่ง อดทน พร้อมด้วยระเบียบวินัย
คติธรรม : สุวิชาโน ภวํ โหติ
คติพจน์ : เรียนดี สามัคคี มีวินัย
ต้นไม้ประจำโรงเรียน : ต้นจามจุรี
== ทำเนียบผู้บริหารสถานศึกษา ==
{|class="wikitable"
|-
! ลำดับที่
! รายนาม
! ตำแหน่ง
! ช่วงดำรงตำแหน่ง
! ระยะเวลา
|-
| align="center"|1 || นายเรียน ใจดี  || ครูใหญ่ || 1 กรกฎาคม พ.ศ. 2521 - 1 มกราคม พ.ศ. 2523 || 2 ปี
|-
| align="center"|2 || นายวิเชียร บัวเรือง || รักษาการครูใหญ่ || 1 มีนาคม พ.ศ. 2523 - 9 พฤษภาคม พ.ศ. 2523 || 2 เดือน
|-
| align="center"|3 || นายเกรียงศักดิ์ กำเนิดเหมาะ || ครูใหญ่-อาจารย์ใหญ่ || 9 พฤษภาคม พ.ศ. 2523 - 1 มิถุนายน พ.ศ. 2528 || 5 ปี
|-
| align="center"|4 || ว่าที่ร้อยตรีสุมิตร ศิลารัตน์ || อาจารย์ใหญ่-ผู้อำนวยการ || 1 มิถุนายน พ.ศ. 2528 - 31 ตุลาคม พ.ศ. 2532 || 4 ปี
|-
| align="center"|5 || นายประพนธ์ ไพลดำ || ผู้อำนวยการ || 1 พฤศจิกายน พ.ศ. 2532 - 30 กันยายน พ.ศ. 2535 || 3 ปี
|-
| align="center"|6 || นายปกรณ์ ภูมิเขต || ผู้อำนวยการ || 1 ตุลาคม พ.ศ. 2535 - 14 ตุลาคม พ.ศ. 2544 || 10 ปี
|-
| align="center"|7 || นายชูชาติ ชอบชื่นชม || ผู้อำนวยการ || 15 ตุลาคม พ.ศ. 2544 - 26 มกราคม พ.ศ. 2554 || 10 ปี
|-
| align="center"|8 || นายสุวรรณ ทวีผล || ผู้อำนวยการ || 27 มกราคม พ.ศ. 2554 -  15 สิงหาคม พ.ศ. 2556|| 2 ปี
|-
| align="center"|9 || นายนิพนธ์  ภัสสราอุดมศักดิ์ || ผู้อำนวยการ || 16 สิงหาคม พ.ศ. 2556 -  30 กันยายน พ.ศ. 2557|| 1 ปี
|-
| align="center"|10 || นายสุรศักดิ์  ศรณรินทร์ || ผู้อำนวยการ || 14 พฤศจิกายน พ.ศ. 2557 - 18 กรกฎาคม 2561 || 4 ปี
|-
| align="center"|11 || นายชานันท์  ประภา || ผู้อำนวยการ || 19 กรกฎาคม 2561 - ปัจจุบัน || -
|}
== ศิษย์เก่าที่มีชื่อเสียง ==
กิตติคุณ ศรีอุทธวงศ์
น.สพ. สมศักดิ์ สมจิตร 
== อ้างอิง ==
คู่มือนักเรียนและผู้ปกครอง ปีการศึกษา 2551
== แหล่งข้อมูลอื่น ==
โรงเรียนวังน้ำเย็นวิทยาคม
ศูนย์หุ่นยนต์ประจำจังหวัดสระแก้ว โรงเรียนวังน้ำเย็นวิทยาคม
สมาคมศิษย์เก่าโรงเรียนวังน้ำเย็นวิทยาคม ม.6/4 ปี พ.ศ. 2542
โรงเรียนสังกัดสำนักงานเขตพื้นที่การศึกษามัธยมศึกษาสระแก้ว
โรงเรียนที่มีอัตราการแข่งขันสูง
อำเภอวังน้ำเย็น
วัดคูหาสวรรค์

วัดคูหาสวรรค์ อาจหมายถึง
วัดคูหาสวรรค์วรวิหาร กรุงเทพมหานคร
วัดคูหาสวรรค์ จังหวัดกำแพงเพชร
วัดคูหาสวรรค์ จังหวัดพัทลุง
วัดคูหาสวรรค์ จังหวัดพิษณุโลก
วัดคูหาสวรรค์ จังหวัดราชบุรี
วัดคูหาสวรรค์ จังหวัดอุบลราชธานี
คูหาสวรรค์
ศูนย์ศึกษาวัฒนธรรมร่วมสมัย

ศูนย์ศึกษาวัฒนธรรมร่วมสมัย (Centre for Contemporary Cultural Studies) (ย่อว่า:CCCS) เป็นศูนย์วิจัยที่มหาวิทยาลัยเบอร์มิงแฮม อังกฤษ
ก่อตั้งปี 1964 โดย ริชาร์ด ฮอกการ์ท ซึ่งเป็นผู้อำนวยการคนแรก เพื่อศึกษาสาขาวัฒนธรรมศึกษาซึ่งเป็นสาขาใหม่ในขณะนั้น ศูนย์ปิดตัวลงในปี 2002 ท่ามกลางการประท้วงของอาจารย์ นักศึกษา และศิษย์เก่า
== ประวัติ ==
ศูนย์ดังกล่าวนี้เป็นจุดสนใจของสิ่งที่ต่อมารู้จักในชื่อ วัฒนธรรมศึกษาสำนักเบอร์มิงแฮม หรือโดยทั่วไปกว่านั้นในชื่อ วัฒนธรรมศึกษาสายบริเตน
นักทฤษฎีสำนักเบอร์มิงแฮม เช่น สจ๊วต ฮอลล์ เน้นถึงความสัมพันธ์ซึ่งกันและกัน ที่ซึ่งตัวบทวัฒนธรรม แม้จะต่อให้เป็นผลิตภัณฑ์ที่ผลิตแบบมวลชนก็ตาม ได้ตั้งคำถามถึงการแบ่งแยกที่ถูกกำหนดขึ้นระหว่าง "ผู้ผลิต" และ "ผู้บริโภค" ซึ่งปรากฏชัดเจนมากในทฤษฎีวัฒนธรรมอย่างทฤษฎีของ เธโอดอร์ อดอร์โน และ สำนักแฟรงค์เฟิร์ต
== แหล่งข้อมูลอื่น ==
Conditions of their Own Making: An Intellectual History of the Centre for Contemporary Cultural Studies at the University of Birmingham by Norma Schulman 
CCCS Publications - Stencilled Papers by CCCS 
Department of Sociology, University of Birmingham 
เส้นทางความคิดของ สจ๊วต ฮอลล์ และวัฒนธรรมศึกษา ตอนที่ 1 , 2 , 3 , 4 , นันทวัฒน์ ฉัตรอุทัย, ศูนย์มานุษยวิทยาสิรินธร
=== เกี่ยวกับการปิดตัวของศูนย์ ===
Save Cultural Studies at Birmingham campaign 
"Birmingham's cultural studies department given the chop", article in The Guardian newspaper, 27 June 2002
"Cultural elite express opposition to Birmingham closure", article in The Guardian newspaper, 18 July 2002
"The wrong result", article in The Guardian newspaper, 18 July 2002
Cultural Studies and Sociology at, and after, the closure of the Birmingham School, Cultural Studies, 18 (6) 2004: 847-62. By Frank Webster (Head of Department in 2002)
สื่อศึกษา
วัฒนธรรมศึกษา
มหาวิทยาลัยเบอร์มิงแฮม
การบาดเจ็บ

การบาดเจ็บ (Injury) เป็นความเสียหายหรืออันตรายต่อหน้าที่หรือโครงสร้างของร่างกาย อันมีสาเหตุจากแรงหรือปัจจัยภายนอกทั้งทางกายภาพหรือเคมี และทั้งโดยเจตนา (เช่นการฆ่าตัวตาย ฆาตกรรม) หรือไม่ได้เจตนา (เช่นอุบัติเหตุ หรือการบาดเจ็บจากกีฬา)
== แหล่งข้อมูลอื่น ==
การบาดเจ็บ จากองค์การอนามัยโลก 
การบาดเจ็บ
ตำบลคำหว้า

ตำบลคำหว้า เป็นตำบลในอำเภอตาลสุม จังหวัดอุบลราชธานี อยู่ในการบริหารขององค์การบริหารส่วนตำบลคำหว้าทั้งตำบล ระยะห่างจากอำเภอตาลสุม 6 กิโลเมตร และห่างจากจังหวัดอุบลราชธานี ประมาณ 38 กิโลเมตร
== อาณาเขตติดต่อ ==
ทิศเหนือ ติดต่อกับ ตำบลนาคาย และ ตำบลหนองกุง อำเภอตาลสุม จังหวัดอุบลราชธานี
ทิศใต้ ติดต่อกับ ตำบลจิกเทิง และ ตำบลตาลสุม อำเภอตาลสุม จังหวัดอุบลราชธานี
ทิศตะวันออก ติดต่อกับ ตำบลสำโรง อำเภอตาลสุม จังหวัดอุบลราชธานี
ทิศตะวันตก ติดต่อกับ ตำบลจิกเทิง และ ตำบลนาคาย อำเภอตาลสุม จังหวัดอุบลราชธานี
== ประวัติศาสตร์ ==
ตำบลคำหว้า แยกมาจากตำบลนาคาย ตำบลสำโรง และตำบลตาลสุมบางส่วน ราษฎรตำบลคำหว้าส่วนใหญ่มีรากเหง้าเดียวกันกับชาวอุบลโดยทั่วไป  โดยเฉพาะประวัติศาสตร์สมัยพระวอพระตา  ราษฎรบางส่วนอพยพมาจากบ้านกระบูน เขตอำเภอเมืองอุบล(ปัจจุบันขึ้นกับอำเภอดอนมดแดง)เมื่อประมาณร้อยปีที่ผ่านมาแล้วมาตั้งถิ่นฐานบริเวณบ้านคำหว้า   ซึ่งมีความอุดมสมบูรณ์เหมาะแก่การทำมาหากิน
== ภูมิศาสตร์ ==
=== ภูมิประเทศ ===
สภาพพื้นที่โดยทั่วไปของตำบลคำหว้าเป็นที่ราบ มีแหล่งน้ำเอื้ออำนวยในการประกอบอาชีพทางการเกษตรและสัตว์เลี้ยงเป็นอย่างมาก
=== ภูมิอากาศ ===
แบ่งสภาพอากาศในตำบลออกเป็น 3 ฤดู คือ
ฤดูฝน ประมาณเดือนพฤษภาคม - ตุลาคม
ฤดูหนาว ประมาณเดือนตุลาคม - มีนาคม
ฤดูร้อน ประมาณเดือนมีนาคม - พฤษภาคม
== เขตการปกครอง ==
ตำบลคำหว้าแบ่งออกเป็น 6 หมู่บ้าน มีประชากรทั้งหมด 3,684 คน ดังนี้
หมู่ที่  1  บ้านคำหว้า
หมู่ที่  2  บ้านคำหว้า
หมู่ที่  3  บ้านห้วยดู่
หมู่ที่  4  บ้านนาทมเหนือ
หมู่ที่  5  บ้านไฮหย่อง
หมู่ที่  6  บ้านนาทมใต้
== อ้างอิง ==
คำหว้า
เทคเคน X สตรีทไฟเตอร์

เทคเคน x สตรีทไฟเตอร์ (鉄拳 X ストリートファイター; Tekken X Street Fighter) เป็นเกมต่อสู้ข้ามฝั่งที่ถูกยกเลิก โดยเป็นการโคจรมาพบกันระหว่างเทคเคนกับสตรีทไฟท์เตอร์ในเกมเดียวกันที่สร้างจากรายชื่อทั้งสองซีรีส์
เทคเคน x สตรีทไฟเตอร์ ได้รับการประกาศการจัดทำในช่วงเดือนกรกฎาคม ค.ศ. 2010 ที่งาน 2010 ซานอิเอโก คอมิก-คอน พร้อมกับเกมสตรีทไฟเตอร์ X เทคเคน รูปแบบการเล่นของเทคเคน x สตรีทไฟเตอร์ จะเป็นระบบเกมต่อสู้สามมิติจากระบบภาพแบบเดียวกันกับเกม เทคเคน ซึ่งเกมดังกล่าวมีความต่างจากเทคเคน x สตรีทไฟเตอร์ และสตรีทไฟเตอร์ x เทคเคน โดยจะเป็นในรูปของวิธีการเล่นแบบเกมสองมิติและเชื่อมรูปแบบภาพในสไตล์ของสตรีทไฟเตอร์ IV โดยชื่อของเกมชุดนี้อาจมีการเปลี่ยนแปลงเมื่อจัดจำหน่ายในปีค.ศ. 2012 ในระบบเอกซ์บอกซ์ 360 และเพลย์สเตชัน 3
เกมต่อสู้ข้ามฝั่งของนัมโค ยังคงอยู่ในระยะแรกของการพัฒนา ซึ่งยังไม่มีภาพหรือวิดีโอจัดแสดงในงาน 2010 ซานอิเอโก คอมิก-คอน
คาสุฮิโร่ ฮาราดะ ได้เปิดเผยแนวคิดของเกมดังกล่าวในงานเกมส์คอม 2010 เช่นภาพต้นแบบของริว โดยให้สวมชุดแบบพอล ฟีนิกซ์ ซึ่งเขาได้กล่าวว่าทีมงานยังคงดำเนินการพัฒนาด้านรายละเอียดรวมทั้งการจัดแสงให้สมบูรณ์ยิ่งขึ้น
การพัฒนาตัวเกมหยุดลงใน ค.ศ. 2016 หลังจากที่บันไดนัมโคระงับการพัฒนาเกม และในเดือนมิถุนายน ค.ศ. 2021 ฮาราดะได้ย้ำว่า "ตอนนี้ยังไม่มีใครรู้แน่ชัด" นอกจากนี้ ยังกล่าวอีกว่าตัวเกมนั้นเสร็จสมบูรณ์ประมาณ 30 เปอร์เซ็นต์เมื่อการพัฒนาหยุดลงใน ค.ศ. 2016 และแอนิเมชันบางส่วนที่พวกเขาสร้างขึ้นสำหรับเกมได้ถูกนำกลับมาใช้ใหม่สำหรับอากูมะ
ในเกมเทคเคน 7
== ดูเพิ่ม ==
สตรีทไฟเตอร์ X เทคเคน
== อ้างอิง ==
== แหล่งข้อมูลอื่น ==
ข่าวการจัดสร้างเกม 
วิดีโอเกมข้ามฝั่ง
เทคเคน
วิดีโอเกมต่อสู้
เกมจากค่ายนัมโค
เกมสตรีทไฟเตอร์
วิดีโอเกมที่ถูกยกเลิก
วันเยาวชนสากล

วันเยาวชนสากล (International Youth Day) เป็นวันเพื่อสร้างความตระหนักที่กำหนดโดยสหประชาชาติ
วันเยาวชนสากลครั้งแรกมีขึ้นในวันที่ 12 สิงหาคม 2000
เช่นเดียวกับวันเพื่อสร้างความตระหนักทางการเมืองอื่น ๆ เช่น วันคุ้มครองโลก (เอิร์ธเดย์) จุดประสงค์ของวันดังกล่าวคือเพื่อเรียกความสนใจในประเด็นกฎหมายและวัฒนธรรม ที่เกี่ยวกับกลุ่มประชากรที่กำลังตกอยู่ในอันตราย
== วันที่ถูกเลือก ==
วันเยาวชนสากลคือวันที่ 12 สิงหาคม ของทุกปี กำหนดโดยสหประชาชาติในปี 1999 โดยมติ 54/120 .
== หัวข้อของวันเยาวชนสากลในแต่ละปี ==
2000 - ปีแรก "First Observance of International Youth Day"
2001 - สุขภาพและการว่างงาน "Addressing Health and Unemployment"
2002 - การพัฒนาที่ยั่งยืน "Now and for the Future: Youth Action for Sustainable Development"
2003 - งานสำหรับเยาวชน "Finding decent and productive work for young people everywhere"
2004 - สังคมข้ามชั่วอายุ "Youth in an Intergenerational Society"
2005 - "WPAY+10: Making Commitments Matter"
2006 - ความยากจน "Tackling Poverty Together"
2007 - การมีส่วนร่วม "Be seen, Be heard: Youth participation for development"
2008 - การเปลี่ยนแปลงสภาพอากาศ "Youth and Climate Change: Time for Action"
2009 - ความยั่งยืน "Sustainability: Our Challenge. Our Future."
2010 - การสนทนาและการทำความเข้าใจร่วมกัน "Dialogue and Mutual Understanding"
== อ้างอิง ==
== แหล่งข้อมูลอื่น ==
International Youth Day information on the United Nations website
วันสำคัญ
เยาวชน
วันสหประชาชาติ
การจัดการเวชสารสนเทศ

การจัดการเวชสารสนเทศ (Medical Information Management) หมายถึง การจัดการข้อมูลเวชสถิติโดยการวิเคราะห์เพื่อให้ได้มาซึ่งข้อมูลที่ใช้ประกอบการตัดสินใจในเชิงนโยบายและงานวิชาการอื่น ๆ หรือการจัดการระบบเวชระเบียนเพื่อจัดการข้อมูลในการให้บริการผู้ป่วยทั้งที่เป็นผู้ป่วยนอกและผู้ป่วยในของสถานบริการทางการแพทย์และสาธารณสุข หมายรวมถึงการดำเนินการในการบริหารจัดการเทคโนโลยีที่นำมาใช้เกี่ยวกับข้อมูลข่าวสารสมัยใหม่เพื่อการพัฒนาการให้บริการทางการแพทย์และสาธารณสุขด้วย
== คำอื่นที่เกี่ยวข้อง ==
Health Information Management (HIM)
Medical Informatics
Health Informatics
== อ้างอิง ==
แพทยศาสตร์
ปีบ

ปีบ หรือ กาสะลอง ในภาษาไทยถิ่นเหนือ  เป็นไม้ยืนต้นสูงประมาณ 15 เมตร มีดอกรูปแตรสีขาวหอมอ่อน ๆ นิยมปลูกเป็นไม้ประดับ
ปีบยังมีชื่อพื้นเมืองอื่นอีกคือ เต็กตองโพ่ (กะเหรี่ยง กาญจนบุรี)
== ลักษณะทางพฤกษศาสตร์ ==

ปีบเป็นไม้ยืนต้นขนาดกลางถึงขนาดใหญ่มีความสูงประมาณ 10-20 เมตร ผลัดใบ เรือนยอดเป็นพุ่มทรงกระบอก กิ่งก้านมักจะย้อยลง เปลือกสีน้ำตาลแตกเป็นร่องลึกตามยาวลำต้นอย่างไม่เป็นระเบียบ ใบประกอบแบบขนนก 2-3 ชั้น เรียงเวียน ช่อแขนงด้านข้างมี 3-5 คู่ ปลายคี่ เรียงตรงข้าม ใบย่อยแขนงละ  2-4 คู่ เรียงตรงข้าม ใบรูปไข่หรือรูปไข่แกมใบหอก กว้าง 2-3 ซม. ยาว 4-8 ซม. ปลายแหลม โคนใบมน ขอบใบหยักมนหรือเว้าเป็นคลื่นเล็กน้อย
ดอกมีสีขาวหรือชมพู มีกลิ่นหอม ออกเป็นช่อแบบช่อกระจุกซ้อนตามปลายกิ่ง ช่อดอกขนาดใหญ่ ยาว 10-35 ซม. มีขน กลีบเลี้ยงมีขนาดเล็ก โคนติดกันเป็นรูปถ้วย ปลายแยก 5 แฉก ปลายมนกว้างม้วนลง เป็นหลอดยาวปลาย 4 แฉก มี 1 กลีบที่ปลายเป็น 2 แฉก ดอกบานเต็มที่กว้าง 3.5-4 ซม. ผลแห้งแตก เป็นฝักแบนและตรง สีน้ำตาล หัวท้ายแหลม กว้าง 1.5-2.3 ซม. ยาว 25-30 ซม. เมล็ดแบนมีปีกบาง
== ประโยชน์ ==
ดอกตากแห้งนำมาม้วนเป็นบุหรี่สูบ รักษาริดสีดวงจมูก และมีสาร hispidulin มีฤทธิ์ในการขยายหลอดลมรักษาอาการหอบหืด 	สารสกัดจากใบที่สกัดด้วยเอทานอลสามารถยับยั้งการเจริญของคะน้าได้
== สัญลักษณ์ ==
พันธุ์ไม้มงคลพระราชทานประจำจังหวัดพิษณุโลก
ดอกไม้ประจำมหาวิทยาลัยราชภัฏพิบูลสงคราม วิทยาลัยครูพิบูลสงคราม
ดอกไม้ประจำจังหวัดปราจีนบุรี
ดอกไม้ประจำมหาวิทยาลัยเทคโนโลยีราชมงคลล้านนา
ดอกไม้ประจำวิทยาลัยการแพทย์แผนไทย มหาวิทยาลัยเทคโนโลยีราชมงคลธัญบุรี
ดอกไม้ประจำมหาวิทยาลัยราชภัฏพระนคร วิทยาลัยครูพระนคร
ดอกไม้ประจำ วิทยาลัยการอาชีพมหาราช จังหวัดพระนครศรีอยุธยา
== ดูเพิ่ม ==
ปีบทอง
== อ้างอิง ==
วงศ์แคหางค่าง
ไม้ดอกไม้ประดับ
ต้นไม้ประจำจังหวัดของไทย
ดอกไม้ประจำจังหวัดของไทย
ต้นไม้ประจำมหาวิทยาลัย
ไม้ยืนต้น
สมุนไพร
วัดป่าศรีถาวรนิมิต

วัดป่าศรีถาวรนิมิต  เป็นวัดราษฎร์ สายธรรมยุติกนิกาย ซึ่งผู้ก่อตั้งวัดแห่งนี้คือ พระราชพิพัฒนาทร (ถาวร จิตตถาวโร) ผู้ช่วยเจ้าอาวาสวัดปทุมวนารามราชวรวิหาร วัดนี้อยู่ในความอุปถัมภ์ของมูลนิธิถาวรจิตตถาวโร-วงศ์มาลัย ตั้งอยู่ที่ หมู่บ้านบุ่งเข้ ตำบลหนองแสง อำเภอปากพลี จังหวัดนครนายก  ที่มาของชื่อวัด คือ คำว่า "ศรี" มาจากพระนามของ สมเด็จพระศรีนครินทราบรมราชชนนี และ "ถาวร" คือชื่อของ พระราชพิพัฒนาทร (ถาวร จิตตถาวโร) นั่นเอง
== รายการอ้างอิง ==
ป่าศรีถาวรนิมิต
ซู (ไดโนเสาร์)

"ซู" เป็นชื่อเล่นที่ใช้เรียก FMNH PR 2081 ซึ่งเป็นตัวอย่างไทรันโนซอรัสที่มีขนาดใหญ่ที่สุด สมบูรณ์ที่สุดและถูกเก็บรักษาไว้ดีที่สุดเท่าที่เคยค้นพบมา ตัวอย่างดังกล่าวถูกค้นพบในฤดูร้อน ค.ศ. 1990 โดย ซู เฮนดริกสัน นักบรรพชีวินวิทยา และได้ตั้งชื่อตามเธอ มีอายุระหว่าง 67-65.5 ล้านปี หลังข้อพิพาทเกี่ยวกับกรรมสิทธิ์ ฟอสซิลดังกล่าวมีการประมูลในเดือนตุลาคม ค.ศ. 1997 และขายได้เป็นจำนวนเงิน 7.6 ล้านดอลล่าร์สหรัฐ ซึ่งเป็นราคาที่สูงที่สุดในการซื้อตัวอย่างไดโนเสาร์เท่าที่เคยมีมา ปัจจุบัน เป็นวัตถุถาวรในพิพิธภัณฑ์ประวัติศาสตร์ธรรมชาติ ในเมืองชิคาโก รัฐอิลลินอย ประเทศสหรัฐอเมริกา 
== อ้างอิง ==
== แหล่งข้อมูลอื่น ==
Sue at The Field Museum 
Black Hills Institute of Geological Research
Dinosaurs: They Certainly Were Big  Humorous educational video about the dinosaur basics featuring Sue, and personally praised by paleontologist Sue Hendrickson [http://www.stolendress.com/press/Press/Dino%20flick%20lands%20local%20student%20in%20flying%20film%20fest.htm] .
Volkan Yuksel's crosseyed 3D stereoview of Sue 
ซากดึกดำบรรพ์
ไฟป่าในรัสเซีย พ.ศ. 2553

ไฟป่าในรัสเซีย พ.ศ. 2553 เป็นไฟป่าที่เกิดขึ้นนับหลายร้อยแห่งซึ่งเกิดขึ้นในประเทศรัสเซีย โดยเฉพาะอย่างยิ่งส่วนที่ตั้งอยู่ในทวีปยุโรป นับตั้งแต่ปลายเดือนกรกฎาคม พ.ศ. 2553 จนถึงราวต้นเดือนกันยายน เนื่องจากอุณหภูมิที่สูงที่สุดเท่าที่เคยบันทึกมาในประวัติศาสตร์รัสเซีย และความแห้งแล้งในภูมิภาค ประธานาธิบดีดมีตรี เมดเวเดฟ ได้ประกาศสถานการณ์ฉุกเฉินใน 7 ภาคเนื่องจากไฟป่า และอีก 28 ภาคอยู่ในสถานการณ์ฉุกเฉินเนื่องจากพืชไม่สามารถปลูกขึ้นได้ในฤดูแล้ง มีการประมาณผู้เสียชีวิตต่ำสุดที่ 53 คน แต่จำนวนที่แท้จริงอาจสูงถึง 8,000 คน
== ผลกระทบด้านสาธารณสุข ==
จากการระบุของอันเดรย์ เซลซอฟกี เจ้าหน้าที่ด้านสาธารณสุขของรัสเซีย จำนวนการเสียชีวิตในกรุงมอสโกอยู่ที่เฉลี่ย 700 คนต่อวัน คิดเป็นราวสองเท่าของตัวเลขเฉลี่ย ท่ามกลางความร้อนของคลื่นความร้อนและหมอกควันพิษจากไฟป่า เขาแถลงว่าความร้อนอย่างที่ไม่เคยปรากฏมาก่อนและหมอกควันซึ่งทำให้หายใจไม่ออกที่ทำให้อัตราการเสียชีวิตเพิ่มสูงขึ้นเมื่อเทียบกับช่วงเวลาเดียวกันเมื่อปีก่อน และเสริมว่าโรงเก็บศพของเมืองแทบจะรับจำนวนศพมากกว่า 1,300 ศพไม่ไหว คลื่นความร้อนเป็นสิ่งที่ไม่เคยปรากฏในรัสเซียมาเป็นเวลานานกว่า 1,000 ปีมาแล้ว และอาจทำให้มีผู้เสียชีวิตแล้วมากถึง 15,000 คน
ไฟป่าได้ส่งผลกระทบต่อพื้นที่ซึ่งปนเปื้อนจากอุบัติภัยเชอร์โนบิล โดยเฉพาะอย่างยิ่ง โดยรอบแคว้นบรีอันสค์และพื้นที่ชายแดนที่ติดต่อกับเบลารุสและยูเครน เนื่องจากไฟป่า อนุภาคของพื้นดินและพืชซึ่งได้รับการปนเปื้อนกัมมันตรังสีอาจปลดปล่อยกัมมันตรังสีขึ้นสู่อากาศและแพร่ขยายกว้างขึ้นไปอีก รัฐบาลรัสเซียระบุว่าไม่มีระดับกัมมันตรังสีที่เพิ่มขึ้นอย่างเห็นได้ชัด ไม่ขณะที่กลุ่มกรีนพีซกล่าวโทษรัฐบาลในการปฏิเสธดังกล่าว
== อ้างอิง ==
ภัยธรรมชาติในปี พ.ศ. 2553
ไฟป่า
อัคคีภัยในประเทศรัสเซีย
แวลแลก

แวลแลก (Valac) เป็นปิศาจที่เอ่ยถึงในหนังสือคุณไสยแบบโกเอเชียเรื่อง กุญแจแห่งซาโลมอน ซึ่งบางฉบับเขียนชื่อปิศาจนี้ว่า "'Ualac" หรือ "Valak" ฉบับของทอมัส รู้ดด์ เขียนว่า "Valu" หนังสือของโยฮันน์ เวเยอร์ เรื่อง Pseudomonarchia Daemonum ซึ่งเขียนชื่อปิศาจว่า "Volac" และหนังสือเรื่อง Liber Officium Spirituum ซึ่งเขียนว่า "Coolor" หรือ "Doolas" ตลอดจนเรื่อง Munich Manual of Demonic Magic ที่ออกนามปิศาจว่า "Volach" เอกสารเหล่านี้ระบุว่า ปิศาจดังกล่าวเป็นเด็กชายมีปีกเหมือนเทวดา มีพาหนะคือมังกรสองหัว อำนาจค้นหาขุมทรัพย์
==อ้างอิง==
ปิศาจ
โคลนถล่มในมณฑลกานซู่ พ.ศ. 2553

โคลนถล่มในมณฑลกานซู่ พ.ศ. 2553 เป็นเหตุการณ์โคลนถล่มในเขตปกครองตนเองกานหนานทิเบต ซึ่งเกิดขึ้นเมื่อราวเที่ยงคืน (UTC+8) ของวันที่ 8 สิงหาคม พ.ศ. 2553 เหตุการณ์ดังกล่าวเกิดจากฝนตกหนักและอุทกภัยในมณฑลกานซู่ ประเทศจีน ตามข้อมูลของสำนักข่าวซีเอ็นเอ็น เหตการณ์โคลนถล่มทำให้มีผู้เสียชีวิตมากกว่า 1,117 เมื่อวันที่ 11 สิงหาคม พ.ศ. 2553 ในขณะที่มีผู้สูญหายอีกกว่า 627 คน โดยที่ 1,243 คนได้รับการช่วยเหลือแล้ว
ทางคณะรัฐบาลจีนตัดสินใจให้วันที่ 15 สิงหาคม พ.ศ. 2553 ลดธงครึ่งเสาในสถานทูตในประเทศและต่างประเทศและสถานกงสุล และหยุดงานบันเทิงสาธารณะเพื่อเป็นการไว้อาลัย
== อ้างอิง ==
ภัยธรรมชาติในปี พ.ศ. 2553
มณฑลกานซู่
มูรมูร

ในปิศาจวิทยา มูรมูร (Murmur) เป็นดยุกหรือเอิร์ลแห่งนรกผู้มีอสูรใต้บังคับบัญชา 30 กองและเป็นปิศาจตนที่ 54 ในบท อาร์สโกเอเทีย จากหนังสือกุญแจย่อยของโซโลมอน ชื่ออื่นๆของมูรมูรก็คือ มูรมุส (Murmus) และ มูรมุกซ์ (Murmux)
มูรมูรจะสอนปรัชญาและสามารถเรียกวิญญาณของคนที่ตายไปแล้วให้ปรากฏต่อผู้อัญเชิญเพื่อถามคำถามต่างๆได้ตามต้องการ มูรมูรจะปรากฏตัวเป็นทหารผู้มีกริฟฟอนหรือแร้งเป็นพาหนะ ก่อนมูรมูรปรากฏตัวนั้นจะมีทูตเป่าแตรทรัมเป็ตนำมาด้วยสองตน
ชื่อมูรมูรนั้นมาจากภาษาละติน หมายถึงเสียงกระซิบ เสียงพึมพำ หรือ เสียงแตร
== แหล่งข้อมูล ==
S. L. MacGregor Mathers, A. Crowley, The Goetia: The Lesser Key of Solomon the King (1904). 1995 reprint: ISBN 0-87728-847-X.
ปิศาจ
เวลามาตรฐานจีน

เวลามาตรฐานจีน หรือ เวลาปักกิ่ง เป็นเขตเวลาซึ่งใช้ในจีนแผ่นดินใหญ่ โดยเร็วกว่าเวลาสากลเชิงพิกัดอยู่ 8 ชั่วโมง (UTC+8)  ในขณะที่ประเทศอื่นในเอเชียตะวันออก รวมไปถึงมาเลเซียและฟิลิปปินส์ ได้ใช้เขตเวลาเดียวกันนี้ เพียงแต่ใช้ชื่อเรียกแตกต่างกันเท่านั้น
ประเทศจีนเคยใช้เวลาออมแสงระหว่างปี ค.ศ. 1986-1991 แต่ปัจจุบันได้ถูกยกเลิกแล้ว
== เขตเวลาอื่นในจีนแผ่นดินใหญ่ ==
ถึงแม้ว่าเขตเวลาอย่างเป็นทางการของจีนจะเป็นเวลาปักกิ่งเพียงอย่างเดียว รัฐสภาประชาชนแห่งเขตปกครองตนเองซินเจียงอุยกูร์ เนื่องจากที่ตั้งทางภูมิศาสตร์อยู่ทางตะวันตกสุดของประเทศ จึงได้ประกาศเขตเวลาอุรุมชี (UTC+6) ช้ากว่าเวลาปักกิ่งไปสองชั่วโมง และถึงแม้ว่าจะไม่ได้รับการรับรองอย่างเป็นทางการ แต่พลเมืองในท้องถิ่นก็ใช้กันอย่างกว้างขวาง
== อ้างอิง ==
เขตเวลา
โอซูร์ดาโตนัมมูราโต

โอซูร์ดาโตนัมมูราโต ('O surdato 'nnammurato; Il soldato innamorato; แปลว่า "The Soldier in Love") บางครั้งเรียกสั้นๆ ว่า โอซูร์ดาโต ('O surdato)  เป็นเพลงที่แต่งโดยเอนริโก แคนนิโอ (1874 - 1949) แต่งคำร้องภาษานาโปลีโดยอานีเอลโล กาลีฟาโน (1870 - 1919) ชาวเนเปิลส์ เมื่อ ค.ศ. 1915 เนื้อร้องบรรยายถึงความโศกเศร้าของทหารอิตาลีที่ต้องจากคนรัก ไปอยู่ท่ามกลางสนามรบ ในช่วงสงครามโลกครั้งที่หนึ่ง
เพลงนี้เป็นเพลงภาษานาโปลีเพลงหนึ่งที่มีชื่อเสียงที่สุด และได้ถูกนำมาร้องใหม่หลายครั้ง ฉบับหนึ่งที่มีชื่อเสียง คือฉบับที่ขับร้องโดยอันนา มัญญานี (1908 – 1973) นักแสดงชาวอิตาลีในภาพยนตร์โทรทัศน์ปี ค.ศ. 1970 เรื่อง La sciantosa เนื้อหาเกี่ยวกับนักร้องหญิงสูงวัยที่เข้าไปในค่ายทหารเพื่อขับร้องเพลงให้กำลังใจทหารบาดเจ็บจากการสู้รบ และร้องเพลงโอซูร์ดาโตนี้ด้วยความรู้สึกสะเทือนใจ , ฉบับที่ขับร้องโดยมัสซีโม รานีเอรี , อันเดรอา โบเชลลี, ลูชาโน ปาวารอตตี และเดอะคอรร์ส
เพลงนี้ยังถูกนำไปใช้เป็นเพลงเชียร์กีฬาแบบไม่เป็นทางการของสโมสรฟุตบอลนาโปลี และถูกนำมาสร้างเป็นภาพยนตร์ในชื่อเดียวกับชื่อเพลง คือ 'O surdato 'nnammurato ในปี ค.ศ. 1983 
==อ้างอิง==
เพลงอิตาลี
เพลงภาษาอิตาลี
เครือดุสิตธานี

บริษัท ดุสิตธานี จำกัด (มหาชน)  (Dusit Thani Public Company Limited ; Symbol : DTC) หรือ เครือดุสิตธานี (Dusit Thani Group)  เป็นเครือข่ายที่ให้บริการที่พักอาศัยประเภทโรงแรม และรีสอร์ท ตามจังหวัดและเมืองท่องเที่ยวต่างๆในประเทศไทย และต่างประเทศ และยังเป็น 1 ใน 5 บริษัทจดทะเบียนในตลาดหลักทรัพย์แห่งประเทศไทย ที่จดทะเบียนเข้ามตั้งแต่วันแรกที่ตลาดหลักทรัพย์แห่งประเทศไทยเปิดทำการ และยังคงมีการซื้อขายอยู่ในปัจจุบัน
ในวันที่ 15 มกราคม พ.ศ. 2562 เวลา 16.00 น. โรงแรมดุสิตดีทูไนโรบี เกิดเหตุ การโจมตีโรงแรมที่ไนโรบี พ.ศ. 2562 โดยคนร้ายบุกเข้าสังหารคนในโรงแรมมีผู้เสียชีวิตทั้งสิ้น 21 ราย
==ผู้ถือหุ้นรายใหญ่==
ข้อมูล ณ วันที่ 29 มีนาคม 2562  
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
| 1 ||บริษัท ชนัตถ์และลูก จำกัด||422,821,310|| 49.74%
|-
| 2 ||บริษัท เซ็นทรัลพัฒนา จำกัด (มหาชน) || 149,438,320 || 17.93%
|-
| 3 ||บริษัท อนันดา ดีเวลลอปเม้นท์ จำกัด (มหาชน) || 42,500,000 || 5.00%
|-
| 4  ||นายชาตรี โสภณพนิช||42,439,600|| 4.99%
|-
| 5 ||นายวิชิต ชินวงศ์วรกุล || 33,144,200 || 3.90%
|}
==อ้างอิง==
เครือโรงแรม
โรงแรมในประเทศไทย
ด
คริสต์

คริสต์ อาจหมายถึง
พระคริสต์ - สมัญญานามหนึ่งของพระเยซู
ศาสนาคริสต์ - ศาสนาซึ่งมีพื้นฐานมาจากคำสอนของพระเยซูคริสต์
คริสต์ศาสนิกชน หรือ คริสตชน - ผู้นับถือคำสอนของพระเยซู หรือเชื่อว่าพระเยซูคือพระคริสต์
คริสตจักร - ศาสนจักรของพระเยซูคริสต์ หรือประชาคมของคริสต์ศาสนิกชนซึ่งแสดงถึงความเป็นอันหนึ่งอันเดียวกันของผู้เชื่อในพระเยซู
คำศัพท์ศาสนาคริสต์
อภินิหารตำนานแห่งนาร์เนีย ตอน ผจญภัยโพ้นทะเล

อภินิหารตำนานแห่งนาร์เนีย ตอน ผจญภัยโพ้นทะเล (The Chronicles of Narnia: The Voyage of the Dawn Treader) ภาพยนตร์ในชุดของ ตำนานแห่งนาร์เนีย จากหนังสือเรื่อง ผจญภัยโพ้นทะเล
== เรื่องย่อ ==
เอ็ดมันด์ และลูซี่ พรีเวนซี่ พร้อมกับยูซตาสลูกพี่ลูกน้องของพวกเขาถูกดูดกลืนเข้าไปยังภาพวาด ถูกส่งกลับไปยังนาร์เนียและเรือดอว์น เทรดเดอร์อันงดงาม พวกเขาร่วมมือกับกษัตริย์แคสเปี้ยนและหนูนักรบผู้มีนามว่ารีพิชีป เพื่อภารกิจที่กุมชะตาแห่งนาร์เนียเอาไว้ เหล่านักเดินทางผู้กล้าผ่านพ้นสิ่งล่อตาล่อใจอันยิ่งใหญ่ เมื่อพวกเขาเดินทางไปยังเกาะลึกลับต่างๆ มีการเผชิญหน้าอย่างเอาเป็นเอาตายกับสิ่งมีชีวิตแห่งเวทมนตร์ และเหล่าศัตรูผู้ชั่วร้าย รวมไปถึงการกลับมารวมตัวกับเพื่อนและผู้คุ้มกันของพวกเขาอย่าง “ราชสีห์ผู้ยิ่งใหญ่” อัสลาน
== การเข้าฉาย ==
ประเทศไทย วันที่ 9 ธันวาคม พ.ศ. 2553
== นักแสดง ==
สแกนดาร์ เคนส์ รับบทเป็น เอ็ดมันด์ พีเวนซี่
จอร์จี เฮนเลย์ รับบทเป็น ลูซี่ พีเวนซี่
วิล โพลเตอร์ รับบทเป็น ยูซตาส สครับบ์
เบ็น บานส์ รับบทเป็น พระเจ้าแคสเปี้ยน
แกรี่ สวีท รับบทเป็น ลอร์ด ดริเนียน
ชาน รานกิ รับบทเป็น มิโนธอร์ แทฟรอส
ลอร่า เบรนท์ รับบทเป็น ลิเลียนดิล
บิลลี่ บราวน์ รับบทเป็น โคริอาคิน
เทอร์รี่ นอร์ริส รับบทเป็น ลอร์ด เบิร์น
บรูซ สเปนซ์ รับบทเป็น ลอร์ด รูป
นาธาเนล ปาร์คเกอร์ รับบทเป็น แคสเปี้ยนที่ 9
เลียม นีสัน พากษ์เสียง อัสลาน
ไซมอน เพกก์ พากษ์เสียง ริพพีชี้พ
เคน สต็อตต์ พากษ์เสียง แบดเจอร์
== อ้างอิง ==
==ดูเพิ่ม==
ตำนานแห่งนาร์เนีย
อภินิหารตำนานแห่งนาร์เนีย
อภินิหารตำนานแห่งนาร์เนีย ตอน ราชสีห์ แม่มด กับตู้พิศวง
ภ3
นาร์เนีย
นาร์เนีย3
นาร์เนีย3
นาร์เนีย3
นาร์เนีย3
ภาพยนตร์อังกฤษ
ภาพยนตร์อเมริกัน
ภาพยนตร์ที่ออกฉายในปี พ.ศ. 2553
ภาพยนตร์ที่ถ่ายทำในประเทศออสเตรเลีย
ภาพยนตร์ที่ถ่ายทำในประเทศนิวซีแลนด์
ภาพยนตร์โดยวอลต์ดิสนีย์พิกเชอส์
ภีมราว รามชี อามเพฑกร

ดร.ภีมราว รามชี อามเพฑกร (भीमराव रामजी आंबेडकर) หรือบางครั้งนิยมทับศัพท์เป็น เอมเบดการ์ หรือ อัมเบดการ์ อดีตรัฐมนตรีกระทรวงแรงงานและกระทรวงยุติธรรมของอินเดีย และเป็นประธานร่างรัฐธรรมนูญของอินเดีย ท่านถูกยกย่องให้เป็น "บิดาแห่งรัฐธรรมนูญอินเดีย" อีกด้วย อามเพฑกร เป็นผู้อุปถัมภพระพุทธศาสนาในประเทศอินเดีย และได้เดินร่วม ขบวนกับ มหาตมา คานธี และชวาหระลาล เนห์รู เพื่อเรียกร้องเอกราชจากอังกฤษ ต่อมาเนห์รูได้เป็นนายกรัฐมนตรีและได้แต่งตั้งให้อามเพฑกร เป็นรัฐมนตรีกระทรวงแรงงานและกระทรวงยุติธรรม
==การเปลี่ยนศาสนา==
เนื่องจากเดิมอามเพฑกรเป็นชาวจัณฑาล ภายหลังได้เลิกนับถือศาสนาพราหมณ์-ฮินดู เนื่องจากศาสนาพราหมณ์-ฮินดู มีการใช้ระบอบวรรณะ ถูกคนวรรณะอื่นรังเกียจเดียดฉันท์ ซึ่งเขาเคยเผชิญมากับตนเองตั้งแต่ยังเด็ก เพื่อทำลายความอยุติธรรมนั้น อามเพฑกรจึงได้ปฏิญาณตนเป็นพุทธมามกะที่เมืองนาคปุระ พร้อมกับบุคคลวรรณะศูทรกว่า 500,000 คน เมื่อวันที่ 14 ตุลาคม พ.ศ. 2499 โดยในการนั้นมีพระภิกษุอยู่ในพิธี ร่วมเป็นสักขีพยานด้วย 3 รูป คือ ท่านพระสังฆรัตนเถระ (Ven. M. Sangharatana Thera) พระสัทธราติสสเถระ (Ven. S. Saddratissa Thera) และพระปัญญานันทเถระ (Ven. Pannanand Thera) ในพิธีมีการประดับธงธรรมจักรและสายรุ้งอย่างงดงาม ในพิธีนั้น ผู้ปฏิญาณตนได้กล่าวคำปฏิญาณตนเป็นพุทธมามกะ 
อย่างไรก็ตามในการเปลี่ยนศาสนาครั้งใหญ่ในครั้งนี้ มีทั้งผู้สนับสนุน และคัดค้านเป็นจำนวนมาก นอกจากนี้ยังมีผู้นำคำสุนทรพจน์ของอามเพฑกรไปตีพิมพ์เป็นหนังสือ เป็นคำปราศรัยยาว 127 หน้า  ขนาด 8 ยก
==ถึงแก่อสัญกรรม==
หลังจากการประกาศเป็นพุทธมามกะได้เพียง 3 เดือน ก็ได้เสียชีวิตลงเมื่อวันที่ 6 ธันวาคม พ.ศ. 2499 ท่ามกลางความเสียใจของเหล่าบรรดาชนชั้นวรรณะต่ำในอินเดีย ชวาหระลาล เนห์รู ได้กล่าวอย่างเศร้าสลดว่า "เพชรของรัฐบาลหมดไปเสียแล้ว" มุขมนตรีของบอมเบย์ในขณะนั้น คือนายชะวาน ได้ประกาศให้วันเกิดของอามเพฑกรถือเป็นวันหยุดราชการของรัฐ เพื่อเป็นเกียรติแก่ดวงวิญญาณของอามเพฑกร ภรรยาของเขาต้องการจะนำศพของท่านอามเพฑกร ไปทำพิธียังบอมเบย์ รัฐบาลก็ได้จัดเที่ยวบินพิเศษให้ เมื่อเครื่องบินนำศพมาถึงบอมเบย์ ประชาชนหลายหมื่นคนได้มารอรับศพของอามเพฑกรอย่างเนืองแน่น
หลังจากการอสัญกรรมของอามเพฑกร ชวาหระลาล เนห์รู นายกรัฐมนตรีคนแรกของประเทศอินเดีย ได้กล่าวสรรเสริญนายอามเพฑกร ความว่า
== อ้างอิง ==
 
บุคคลที่เกิดในปี พ.ศ. 2434
บุคคลที่เสียชีวิตในปี พ.ศ. 2499
นักการเมืองอินเดีย
บุคคลจากศาสนาฮินดูที่เปลี่ยนไปนับถือศาสนาพุทธ
พุทธศาสนิกชนชาวอินเดีย
บุคคลจากรัฐมหาราษฏระ
นักเคลื่อนไหวเพื่อเอกราชของอินเดีย